
	1. ՀՀ ֆինանսների նախարարություն
	13․05․2026թ․

	
	N 01․1/9/12626-2026

	Ի կատարումն ՀՀ փոխվարչապետի 07.05.2026թ. N /03.67/15379-2026 հանձնարարականի՝ «Որպես նվիրատվություն գույք ընդունելու, Հայաստանի Հանրապետության տարածքային կառավարման և ենթակառուցվածքների նախարարության պետական գույքի կոմիտեին ամրացնելու և Հայաստանի տարածքային զարգացման հիմնադրամին հանձնելու մասին» ՀՀ կառավարության որոշման նախագծի վերաբերյալ հայտնում ենք հետևյալը.
Նախագծով առաջարկվում է որպես նվիրատվություն Հայաստանի Հանրապետությանն ընդունել «Վեդու ջրամբարի և ոռոգման համակարգի կառուցում» ծրագրի շրջանակներում կապալառուի կողմից ծրագրի միջոցների հաշվին գնված ու կապալառուի անվամբ գրանցված և «Կապսի ջրամբարի և ոռոգման ինքնահոս համակարգի կառուցում» ծրագրի շրջանակներում հեղինակային և տեխնիկական հսկողություն իրականացնող կազմակերպության կողմից ծրագրի միջոցների հաշվին գնված և իր անվամբ գրանցված  տրանսպորտային միջոցները ու դրանք ամրացնել ՀՀ ՏԿԵՆ պետական գույքի կոմիտեին, այնուհետև սեփականության իրավունքով հանձնել Հայաստանի տարածքային զարգացման հիմնադրամին (այսուհետ՝ Հիմնադրամ)։
Նախագծի հիմնավորման համաձայն՝ Հիմնադրամին գույք հատկացնելը պայմանավորված է Հիմնադրամի կողմից վարկային միջոցների և ՀՀ կառավարության համաֆինանսավորման հաշվին իրականացվող ծրագրերի շրջանակներում գնված տրանսպորտային միջոցները Հիմնադրամի անվամբ ձևակերպելու անհրաժեշտությամբ, որից հետո քննարկվող տրանսպորտային միջոցները կօգտագործվեն Հիմնադրամի այլ ծրագրերի իրականացման, ինչպես նաև կանոնադրական այլ խնդիրներ իրականացնելու համար։
Սակայն Նախագծով պարզաբանված չէ, թե 7 ավտոմեքենաները տրամադրելու պարագայում նույն չափով ավտոմեքենաներ հետագայում հատկացվելու են ՏԿԵՆ պետական գույքի կառավարման կոմիտեին (արդյոք դիտարկվում է որպես Հիմնադրամում առկա ավտոմեքենաների թարմացում), թե ավելանալու են վերջիններիս քանակը:
Այնուամենայնիվ, եթե նախատեսվում է Հիմնադրամի ավտոմեքենաների թվաքանակի ավելացում, առաջարկում ենք հիմնավորումներում ներկայացնել տրանսպորտային միջոցների կարիքների գնահատման վերաբերյալ տեղեկատվությունը, քանի որ հիշատակված վարկային ծրագրերով վերջինիս կողմից ներկայումս աշխատանքներ չեն իրականացվում:
Միաժամանակ առաջարկում ենք հստակեցնել, ինչ միջոցներով է իրականացվելու  տրանսպորտային միջոցների շահագործման ու պահպանման ծախսերը և ներկայացնել այդ մասով ՀՀ պետական բյուջեի ծախսերի վրա ազդեցության գնահատումները (թեկուզև հիմնավորման 6-րդ կետով նշվել է, որ ՀՀ կառավարության որոշման նախագծի ընդունման կապակցությամբ ՀՀ պետական բյուջեում ծախսերի ավելացում չի նախատեսվում):
	

Քննարկվել է
Նախագիծն ամբողջովին խմբագրվել է
Տրանսպորտային միջոցները նախատեսվում են հաշվառել որպես պետական սեփականություն և Հիմնադրամին հանձնել նվիրատվությամբ։
Տրանսպորտային միջոցների շահագործման ու պահպանման ծախսերը ենթակա են իրականացման Հիմնադրամի միջոցների հաշվին։



	2․ ՀՀ արդարադատության նախարարություն
	15․05․2026թ․

	
	N /27.3.2/25141-2026

	1. «Որպես նվիրատվություն գույք ընդունելու, Հայաստանի Հանրապետության  տարածքային  կառավարման և ենթակառուցվածքների նախարարության պետական գույքի կոմիտեին  ամրացնելու և Հայաստանի տարածքային զարգացման հիմնադրամին հանձնելու մասին» Հայաստանի Հանրապետության կառավարության որոշման նախագծի (այսուհետ՝ Նախագիծ) 2-րդ կետով նախատեսվում է որոշման 1-ին կետում նշված տրանսպորտային միջոցները ամրացնել Հայաստանի Հանրապետության տարածքային կառավարման և ենթակառուցվածքների նախարարության պետական գույքի կոմիտեին և սեփականության իրավունքով հանձնել Հայաստանի տարածքային զարգացման հիմնադրամին։
Նախագծի հիմնավորման համաձայն՝ ՀՀ ներքին գործերի նախարարության հաշվառման-քննական ծառայությունների մատուցման, թույլտվությունների և լիցենզավորման վարչության հաշվառման-քննական բաժիններում աշխատանքային կարգով կատարված հարցումներից պարզվել է, որ տրանսպորտային միջոցները Հիմնադրամի անունով գրանցել և/կամ անվանափոխել (սեփականատիրոջ փոփոխություն) հնարավոր է որևէ գործարքի՝ առ ու ծախի կամ նվիրատվության գործարք կատարելու ձևով։
Սույն դեպքում, Նախագծի կարգավորումներից և հիմնավորումից պարզ չէ, թե  Քաղաքացիական օրենսգրքի տեսանկյունից ինչ գործարքի միջոցով է համապատասխան գույքը սեփականության իրավունքով հանձնվելու Հայաստանի տարածքային զարգացման հիմնադրամին՝ նվիրաբերության պայմանագրի, նվիրատվության պայմանագրի, թե առուվաճառքի պայմանագրի հիման վրա, ուստի այդ մասով Նախագիծն ունի հստակեցման կարիք։
Նշվածից ելնելով, անհրաժեշտություն կառաջանա վերանայել նաև Նախագծի վերնագիրը, և նախաբանում հղում կատարել համապատասխան լիազորող նորմին։
Միաժամանակ Նախագծի 2-րդ կետը հաշվի առնելով՝ առաջարկում ենք նախաբանում հղում կատարել նաև «Հիմնադրամների մասին» օրենքի 8-րդ հոդվածի 3-րդ մասին, համաձայն որի՝ հիմնադրի կողմից հիմնադրամին հանձնված գույքը հիմնադրամի սեփականությունն է: Հիմնադրամն այդ գույքն օգտագործում է իր կանոնադրությամբ սահմանված նպատակով:
2․ Նախագծի 3-րդ կետով, ըստ էության, հանձնարարվում է Հայաստանի Հանրապետության տարածքային կառավարման և ենթակառուցվածքների նախարարության պետական գույքի կոմիտեի նախագահին՝ սույն որոշումն ուժի մեջ մտնելուց հետո մեկամսյա ժամկետում, Հայաստանի տարածքային զարգացման հիմնադրամի գործադիր տնօրենի, «Սահակյանշին» ՓԲԸ-ի և «Ցէ Ե Էս Քընսալթինգ Էնջինիրս Զալցգիթթեր» ՍՊԸ Հայաստանյան մասնաճյուղին տնօրենի հետ համատեղ, ապահովել սույն որոշման կատարման համար ՀՀ օրենսդրությամբ նախատեսված անհրաժեշտ գործողությունները: 
Նշված կարգավորումը որոշակի չէ, ուստի առաջարկում ենք հստակ նշել, թե ինչ անհրաժեշտ գործողությունների կատարման մասին է կարգավորումը, օրինակ՝ պայմանագրի կնքում, հանձնման-ընդունման աշխատանքների կատարում և այլն։
3․ Նախագծի վերնագրում և ամբողջ տեքստում «պետական գույքի» բառերից հետո անհրաժեշտ է լրացնել «կառավարման» բառը։
4․ Նախագծի 4-րդ կետում 2-րդ կետին կատարված հղումն առաջարկում ենք վերանայել, նկատի ունենալով, որ համապատասխան գործողությունների վերաբերյալ կարգավորումը նախատեսված է Նախագծի 3-րդ կետում։
Բացի այդ, առաջարկում ենք Նախագծի 4-րդ կետի «նվիրատվողների» բառը փոխարինել «նվիրատուների» բառով։
5․ Նախագծի Հավելված 1-ի և Հավելված 2-ի վերնագրերում «Հայաստանի Հանրապետությանը նվիրատրվող» բառերն առաջարկում ենք փոխարինել «Հայաստանի Հանրապետության կողմից որպես նվիրատվություն ընդունվող» բառերով։ 
	
1․  Քննարկվել է
Նախագիծն ամբողջովին խմբագրվել է
Տրանսպորտային միջոցները նախատեսվում են հաշվառել որպես պետական սեփականություն և Հիմնադրամին հանձնել նվիրատվությամբ։

























2․ Ընդունվել է
«ՀՀ օրենսդրությամբ նախատեսված անհրաժեշտ գործողությունները» տերմինը խմբագրվել է։ Նախագծով հստակեցվել է ենթակա գործողությունների քայլերը։


3․ Ընդունվել է
Նախագծի վերնագրում և ամբողջ տեքստում կատարվել է համապատասխան խմբագրում։



4․ Ընդունվել է
Նախագիծն ամբողջությամբ խմբագրվել է։

5․ Ընդունվել է
Նախագծի հավելվածների վերնագրերը ևս խմբագրվել է։


	3․Հայաստանի տարածքային զարգացման հիմնադրամ
	13․05․2026թ․

	
	N Ե//1502-26

	Հայտնում ենք, որ «Որպես նվիրատվություն գույք ընդունելու, Հայաստանի Հանրապետության տարածքային կառավարման և ենթակառուցվածքների նախարարության պետական գույքի կոմիտեին ամրացնելու և Հայաստանի տարածքային զարգացման հիմնադրամին հանձնելու մասին» ՀՀ կառավարության որոշման նախագծի վերաբերյալ դիտողություններ և առաջարկություններ չունենք: 

	4․Հայաստանի տարածքային զարգացման հիմնադրամ
	18․06․2026թ․

	
	N Ե/01/1935-26

	Սույն թվականի ապրիլի 28-ին թիվ Ե/01/1362-26 ուղեկցական գրությամբ Հայաստանի տարածքային զարգացման հիմնադրամի կողմից ուղարկվել է «Որպես նվիրատվություն գույք ընդունելու, Հայաստանի Հանրապետության  տարածքային  կառավարման և ենթակառուցվածքների նախարարության պետական գույքի կոմիտեին  ամրացնելու և Հայաստանի տարածքային զարգացման հիմնադրամին հանձնելու  մասին» ՀՀ կառավարության որոշման նախագծի փաթեթը և  խնդրել ենք Ձեր հանձնարարականը` այն շրջանառելու վերաբերյալ:
Այնուհետև, Ձեր թիվ 03.67/15379-2026 հանձնարարականով շրջանառության մեջ է դրվել վերը նշված` ՀՀ կառավարության որոշման նախագիծը (այսուհետ` նաև Նախագիծ):
Սույնով խնդրում ենք Նախագծից հանել այն դրույթն, ըստ որի` Հայաստանի տարածքային զարգացման հիմնադրամին սեփականության իրավունքով հանձնվում են Նախագծի հավելված N 1-ի 2-րդ, 4-րդ տողերով նշված տրանսպորտային միջոցները, մասնավորապես` 2016 թվականին արտադրված 022 TT 55 հ/հ-ի «TOYOTA LC 200 4.6 GAS» մակնիշի և  006 TL 10 հ/հ-ի «TOYOTA HILUX 2.4 D» մակնիշի տրանսպորտային միջոցները, ուստիև առաջարկվում է Նախագծի 2-րդ կետը «սեփականության իրավունքով» բառերից առաջ լրացնել հետևյալ բառերով. «սույն որոշման հավելված N 1-ի 1-ին, 3-րդ տողերով և հավելված N 2-ով  նշված տրանսպորտային միջոցները» բառերով:
	Ընդունվել է
Նախագծում կատարվել են համապատասխան փոփոխություններ։

	5․ ՀՀ վարչապետի աշխատակազմի իրավաբանական վարչություն
	26․06․2026թ․

	
	N 02/16.3/22157-2026

	1 Ներկայացված նախագծի 2-րդ կետով նախատեսված՝ ՀՀ սեփականություն հանդիսացող տրանսպորտային միջոցները Հայաստանի տարածքային զարգացման հիմնադրամին նվիրելու վերաբերյալ դրույթը ամրագրելու համար նախագծի նախաբանում անհրաժեշտ է հղում կատարել համապատասխան լիազորող նորմին, նկատի ունենալով «Նորմատիվ իրավական ակտերի մասին» օրենքի 2-րդ հոդվածի 1-ին մասը, ըստ որի՝ ներքին կամ անհատական իրավական ակտը ընդունվում է նորմատիվ իրավական ակտի հիման վրա և դրան համապատասխան:
Ինչ վերաբերում է նախագծի նախաբանում «Հիմնադրամների մասին» օրենքի դրույթներին արված հղումներին, ապա դրանք չեն կարող սույն որոշման ընդունման համար պատշաճ լիազորող նորմ դիտարկվել, նկատի ունենալով այն հանգամանքը, որ պետական գույքի կառավարման հետ կապված հարաբերությունները կարգավորվում են համապատասխան ոլորտային օրենսդրությամբ:
2 Ներկայացված նախագծի 1-ին կետով սահմանված գույքը ՀՀ-ին որպես նվիրատվություն ընդունելու համար նախագծին կից անհրաժեշտ է ներկայացնել ընկերությունների կողմից նվիրատվության տրամադրման հանգամանքը հավաստող համապատասխան փաստաթղթեր:
3 Հարկ է նկատել, որ նախագծի փաթեթին կից առկա չէ «Գնահատման գործունեության մասին» ՀՀ օրենքի 9-րդ հոդվածով սահմանված՝ պետական սեփականություն հանդիսացող գույքի օտարման դեպքում գույքի գնահատման վերաբերյալ փաստաթուղթ:

	1․ Ընդունվել է 
Նախագծի նախաբանը խմբագրվել է։











2․ Ընդունվել է Ընկերությունների
համապատասխան գրությունները կցվել են նախագծին։

3․Ընդունվել է 
տրանսպորտային միջոցների գնահատման հաշվետվությունները կցվել են նախագծին։


	6 ՀՀ արդարադատության նախարարություն
	11․09․2026թ․

	
	N /27.3.2/48228-2026

	1. «Որպես նվիրատվություն գույք ընդունելու, հետ վերցնելու, ամրացնելու և նվիրատվությամբ հանձնելու մասին» Հայաստանի Հանրապետության կառավարության որոշման լրամշակված նախագծի (այսուհետ՝ Նախագիծ) Հավելված 2-ի վերնագրում «, Հայաստանի Հանրապետության տարածքային կառավարման և ենթակառուցվածքների նախարարության պետական գույքի կոմիտեին» բառերն անհրաժեշտ է հանել՝ հիմք ընդունելով Նախագծի 3-րդ կետի 2-րդ և 3-րդ ենթակետերը։
2․ Միաժամանակ գրությանը կից ներկայացվել է «Արմէքսպերտիզա» ՍՊԸ-ի կողմից 2026 թվականի հուլիսի 30-ին տրված N 13/572/26 եզրակացությամբ ներկայացված զննման արդյունքները։ Այս կապակցությամբ հարկ է նշել, որ Նախագծի թիվ 2 հավելվածի 2-րդ կետում նշված տրանսպորտային միջոցի պետհամարանիշը չի համապատասխանում զննման արդյունքներին, մասնավորապես՝ քանի որ ըստ փաստացի զննման տվյալների՝ տրանսպորտային միջոցի հաշվառման համարանիշն է 143 CD 61 (կցվող եզրակացության համաձայն՝ «ՑԷ Ե ԷՍ ՔԸՆՍԱԼԹԻՆԳ ԷՆՋԻՆԻՐՍ ԶԱԼՑԳԻԹԹԵՐ» Հայաստանյան մասնաճյուղին պատկանող «TOYOTA LC150 4.0 GAS» մակնիշի ավտոմեքենայի հաշվառման համարանիշն է 143 CD 61), ուստի Նախագծի համապատասխան հավելվածի «Հաշվառման համարանիշը» աղյուսակում «006 OO 10» նշված համարանիշն անհրաժեշտ է վերանայել: 
	1․ Ընդունվել է
Նախագծի Հավելված 2-ի վերնագրում կատարվել է համապատասխան փոփոխություն։


2․ Ընդունվել է
Նախագծի թիվ 2 հավելվածի 2-րդ կետում կատարվել է համապատասխան փոփոխություն։



	7 ՀՀ ֆինանսների նախարարություն
	26․06․2026թ․

	
	[bookmark: _GoBack]N 01.1/9/24574-2026

	ՀՀ տարածքային կառավարման և ենթակառուցվածքների նախարարության 07.09.2026թ․ N ԴԽ//33681-2026 գրությամբ ներկայացված «Որպես նվիրատվություն գույք ընդունելու, հետ վերցնելու, ամրացնելու և նվիրատվությամբ հանձնելու մասին» ՀՀ կառավարության որոշման նախագծի վերաբերյալ հայտնում ենք հետևյալը.
Նախագծով առաջարկվում է որպես նվիրատվություն Հայաստանի Հանրապետությանն ընդունել «Վեդու ջրամբարի և ոռոգման համակարգի կառուցում» ծրագրի շրջանակներում կապալառուի կողմից ծրագրի միջոցների հաշվին գնված ու կապալառուի անվամբ գրանցված և «Կապսի ջրամբարի և ոռոգման ինքնահոս համակարգի կառուցում» ծրագրի շրջանակներում հեղինակային և տեխնիկական հսկողություն իրականացնող կազմակերպության կողմից ծրագրի միջոցների հաշվին գնված և իր անվամբ գրանցված  տրանսպորտային միջոցները (ընդհանուր՝ 7 տրանսպորտային միջոց) ու դրանք ամրացնել ՀՀ ՏԿԵՆ պետական գույքի կոմիտեին:
Միաժամանակ առաջարկվում է նշված տրանսպորտային միջոցներից 1 միավոր տրանսպորտային միջոց ամրացնել ՀՀ արդարադատության նախարարությանը (Նախարարությանն ամրացված 1 տրանսպորտային միջոցը Կոմիտեին ամրացնելու պայմանով), 4 միավոր տրանսպորտային միջոց նվիրատվությամբ հանձնել ՀՏԶՀ-ին և 2 միավոր տրանսպորտային միջոցները թողնել ՀՀ ՏԿԵՆ պետական գույքի կառավարման կոմիտեի տնօրինությանը։
ՀՏԶՀ-ին նվիրատվությամբ 4 տրանսպորտային միջոցի հատկացման հարցն առաջարկում ենք դիտարկել Կազմակերպության համար տրանսպորտային միջոցների կարիքների գնահատման համատեքստում: Մասնավորապես, առաջարկում ենք հիմնավորման մեջ բացահայտել ՀՏԶՀ-ի հաշվեկշռում առկա և փաստացի շահագործվող, ինչպես նաև վերադարձման ենթակա (այդպիսիք առկա են) տրանսպորտային միջոցների վերաբերյալ տեղեկատվությունը։
	






















Ընդունվել է
Նախագծի հիմնավորման մեջ ներառվել է տեղեկատվություն տրանսպորտային միջոցները Հիմնադրամի կողմից շահագործելու անհրաժեշտության վերաբերյալ։



